سەرچەوەگە وە ئاژانس شەفەق نیوز خەوەردا، " رویداویگ هاتوچوی رویدایە لەبان ری گشتی مابەین شەترە و ناسریە لە نیوان دوو ماشین، بویە هووکار زەخمداری سەختیگ ٥ کەس و مردن مناڵ ٥ ساڵانیگ.
سەرچەوەگە ئاشکەرایکرد، " تیم فریاگوزاری ئەمنی رەسینە شوین رویداوەگە و تەرمەگە ئەرا پزیشک دادوەری کلکردیە، و زەخمدارەیلیش ئەرا نزیکترین خەسخانە.
لەلایگیش، گەنج سی ساڵانیگ خوەی کوشتیە وە مادەی بانزین و ئاگر وەردایە لەخوەی لەناو ماڵ خوەی  لە ناوچەی ئور خوەرهەڵات پارێزگاگە، باوجی کەسوکاری توەنستنە قورتاری بکەن کلی بکەن ئەرا خەسخانە، ئەو کەسەی تەقەلای کوشتن دایە سکاڵا لەبان باوگی توومار کردیە.
سەرچەوەگە وتیش، " مناڵیگ ٥ ساڵان وە چوار گولە زەخمدار قول خوەی کردیە، لە ئەنجام دەسکاریکردن چەک لە جویر دەوانچە لە ناو ماڵ خوەیان لە قەزای رەفاعی لە باکور پارێزگاگە".
